Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Peaminister Naftali Bennett rõhutab Jeruusalemma muutumatut poliitikat
Venemaa ja Ukraina suhtes,
mistõttu Iisraelil on unikaalne positsioon
olla usaldusväärne pool, kes võib suhelda mõlemaga.
Kaitseminister Benny Gantz:
Iisrael peab alati olema valmis end iseseisvalt kaitsma.
USA Välisministeerium teatas,
et on valmis lahkuma Viini kõnelustelauast,
kui Iraan edenemise suhtes paindumatust näitab.
Iisrael polevat rahuldanud Ukraina palvet anda neile ründe- ja kaitserelvi
Venemaa vastu võitlemiseks.
Iisraeli päevalehe Yedioth Ahronoth teatel
lükkas Iisraeli peaminister Naftali Bennett tagasi palve
Ukraina presidendilt Volodymyr Zelenskylt
nende reedeses telefonivestluses,
kui viimane palus Ukrainale Iisraeli ründe- ja kaitserelvi anda.
Jeruusalemma otsus lähtub pikaajalisest poliitikast
Moskvaga mitte vastuseisu sattuda,
mis võib omada tõsiseid tagajärgi Iisraeli põhjarindel.
Kuigi peaministri kantselei ei vastanud koheselt meie kommentaaripalvele,
mainis peaminister Bennett teemat kaudselt oma kõnes
Iisraeli luureagentuuri Mossadi
tehnoloogiliste arengute ja innovatsiooni konverentsil.
Mõnetunnise lennuteekonna kaugusel siit, Kiievis,
on globaalne kord pea peale pööratud.
Iisraeli riik järgis esimesest hetkest peale mõõdukat,
vastutustundlikku poliitikat,
mis lubab meil mitte ainult kaitsta oma huve, vaid ka aidata.
Olla usaldusväärseks elemendiks,
üheks vähestest, kes võivad takistusteta suhelda mõlema poolega
ja aidata, kus vaja.
Aitame tõepoolest vaikselt.
Lisaks saatsime täna hommikul kolm lennukitäit humanitaarabi,
eriti meditsiinilist, ja saadame veel, nii palju kui vaja.
Valmistume andma ka humanitaarabi kohapeal
ja muidugi aitame juutidel
kõigist relevantsetest kohtadest immigreeruda.
Nagu Bennett mainis, lahkus kolmas Iisraeli humanitaarabilennuk
hommikul Tel Avivist osana Jeruusalemma katsetest
leevendada kümnete pagulaste olusid,
kes tulvavad Ukraina läänepiirile naaberriikidega.
Oleme siin kolmanda lennuki kõrval,
mis viib Iisraeli riigi nimel humanitaarabi Ukrainale.
See on peaministri ja välisministri ning Mashavi,
Iisraeli riikliku abiorganisatsiooni juhitud projekt.
Viime telke, magamiskotte, veepuhastussüsteeme,
17 tonni ravimeid ja meditsiinivarustust
ja veel teisi asju, mida inimesed Ukrainas hädasti vajavad.
Iisraeli välisministeeriumi esindaja
õhutas ka iisraellasi Ukrainast turvaliselt lahkuma,
kuna sõda Ida-Euroopas nõudis eile oma esimese Iisraeli inimohvri.
41-aastane Roman Brodsky hukkus püssitules,
kui püüdis põgeneda Ukraina pealinnast Kiievist.
Meil on Ukraina läänepiiridel teiste riikidega
ca 100 Iisraeli diplomaati.
Teeme kõik, et aidata piirile saabuvail iisraellastel kiiresti piiri ületada.
Püüame ka aidata Ukrainas viibivatel iisraellastel turvaliselt piirile jõuda.
Kutsume kõiki iisraellasi, kes suudavad piirile tulla,
teha seda turvaliselt ja kiiresti.
Ja kes ei saa seda turvaliselt teha, oodaku, kuni see on võimalik.
Peaminister Bennett kinnitas Mossadi peakorteris,
et samal ajal, kui Jeruusalemm jälgib pingsalt arenguid Ukrainas,
jälgitakse ka arenguid
tuumakõnelustel Iraaniga Austria pealinnas Viinis.
Kui sarnaselt ülejäänud maailmaga jälgime ühe silmaga Kiievit,
siis teine silm jälgib pingsalt läänepoolseid sündmusi Viinis.
Ma pole analüütik ega taha spekuleerida tulemuste üle,
kuid tahan siit siiski juhtnööre anda.
Meie perspektiivist kehtivusaega enam ei eksisteeri.
Iisraeli julgeoleku ja selle kodanike rahu kehtivusaeg ei lõpe.
Olen juba öelnud ja kordan, eriti siit (Mossadist),
et leping meid ei seo ning 2,5-aastane tähtaeg,
mis lubab Iraanil lugematuid tsentrifuuge paigaldada,
ei seo meid samuti.
Bennett rõhutas üritusel osalenud Mossadi liikmeile,
et pärast aastaid Iraani-teemaga võitlemist
näib tõe hetk käes olevat.
Hetkel näib, et teie (Mossad) käed saavad tööd täis olema.
Suurim monumentaalne ülesanne teie õlgadel
on peatada Iraani tuumariigiks saamine.
Olete võidelnud sellega aastaid,
kuid näib, et käes on tõe hetk, oleme jõudnud otsustava tunnini.
Jeruusalemma frustratsioon Washingtoni põikpäise suhtumise üle
Teherani tuumategevuse suhtes näib üha kasvavat.
Selle asemel, et mõista hukka Bideni valitsuse lähenemist,
mis hõlmab 2015. a leppega võrreldes lahjema lepingu elluäratamispüüdlusi,
keskendub Iisrael hoopis oma sõjalise jõu tõhustamisele,
kuna juhtkond on aru saanud, et peab ilmselt üksi tegutsema.
Iisraeli jätkuvad väljakutsed
lähtuvad eelkõige Iraani agressioonist regioonis
ning Iraani katsetest tuumariigiks saada.
Näeme, mis toimub Ukrainas,
Oleme näinud viimasel kümnendil enneolematuid arenguid Lähis-Idas.
Seepärast on täna selgem kui iial varem,
et samal ajal, kui meil on head ja sügavad suhted paljude riikide,
sh oma parima sõbra USAga,
peame alati olema valmis end iseseisvalt kaitsma.
Iisrael on alati toetunud liitlastele,
kuid on alati võtnud vastutuse oma kodanike julgeoleku eest.
Tasub märkida, et rohkete spekulatsioonide järgi
pidi 2015. a tuumaleping ellu ärkama veebruari lõpus,
kuid need ootused ei realiseerunud.
Üheks peamiseks põhjuseks
on Teherani keeldumine loobuda nõudest,
et koheselt lõpetataks Aatomienergia Agentuuri käimasolevad uurimised
tuumaosakeste kohta, mis leiti Iraani deklareerimata rajatistest.
Lisaks nõuab Iraan,
et USA eemaldaks IRGC oma terroriorganisatsioonide nimistust
ja garanteeriks, et tulevased valitsused lepingust ei loobuks.
Kahjuks pole Lääne pooled ja Ameerika teinud poliitilisi otsuseid
siiani veel kolme võtmeteema suhtes.
32 Iraan ja P4+1 on Viinis,
tagamaks, et kui USA tahab naasta tuummalepingu juurde,
pole see 1-päevane protsess. Ütlen seda kohe praegu.
See on teekond, kus tuleb kontrollida mitmeid asju USA suhtes.
Usume, et vajame sobivat teed
järelejäänud probleemide lahendamiseks
seoses sanktsioonide kaotamise,
garantiide ja poliitiliste väidete kohta,
mis on suunatud meie rahumeelse tsiviiltuumaprogrammi vastu.
Iraani välisministeeriumi esindaja kinnitas lisaks,
et kui Lääs rahuldab kõik Iraani ülejäänud punased jooned,
jätkab Teheran lepingu järgimist.
Washingtonis kinnitas USA Välisministeeriumi esindaja,
et kuigi on tehtud olulisi edusamme, selgub lähipäevil,
kas jõutakse kokkuleppele või ei.
Viimastel päevadel on tehtud olulisi edusamme.
Olete kuulnud seda meie liitlastelt ja partneritelt,
et käes on otsustav hetk. Nägite kõik raporteid,
et Iraani pealäbirääkija läks tagasi Teherani
ja naasis alles hiljuti.
Usun, et saame lisaselgust lähipäevil ja vajame seda,
kuna oleme otsustavas, tagajärgi omavas hetkes,
teades, et Teherani tuumaedusammud
muudavad JCPOA saavutatud tuumarelvade leviku tõkestamise kasu
peagi mõttetuks.
Küsimusele, kas USA on valmis kõnelustelt lahkuma,
kui lahtised küsimused nädala lõpuks lahenduste ei leia,
ütles Ned Price järgmist.
Oleme valmis lahkuma,
kui Iraan näitab edenemise suhtes järeleandmatust.
Kuid olgu selge, et lahkumine ei tähenda status quo'st loobumist.
Oleme rääkinud alternatiividest üldistes terminites.
Oleme arendanud alternatiivid
ja oleme valmis neid kasutama oma liitlaste ja partneritega,
kui iraanlased ei taha tegeleda heas usus ja konstruktiivselt
ülejäänud lahendamata teemadega.
Aitäh vaatamast!
TV7 Iisraeli büroo algatuse osana
kutsun teid jätkama palveid Venemaa ja Ukraina olukorra pärast,
ning tagakiusatud vendade-õdede eest maailmas.
Paluge jätkuvalt ka rahu ja päästet Jeruusalemmale ja Iisraelile.
Olen Jonathan Hessen. Õnnistatud õhtut! Homseni!
Tõlge: Monika Jaaguri